পেটে ভাত থাকুক আর না থাকুক লাবণ্যকে প্রায় নিয়মিতই শপিং করতে হয়। পুরুষ খদ্দেরদের আকৃষ্ট করতে কত নিত্যনতুন ডিজাইনের বিকিনির পসরা সাজাতে হয়। দেহের সৌন্দর্যের সঙ্গে আজকের যুগে বাড়তি আর্টিফিশিয়াল সৌন্দর্যটুকুও লাগে। তারওপর লেটেস্ট কালেকশন না হলে খদ্দেরের মুখ রুচে না। উগ্র সাজের সঙ্গে পরিপাটি মেকাপ ও দামি কড়া সুগন্ধিও চাই। এই যুগের পুরুষ হচ্ছে এক একটা আস্ত নচ্ছার। বদের হাড্ডি। এটা নয়, ওটাতে তোমাকে মানাবে। এটা পরে আসো কিংবা ওটা পরে আসো। ব্রার কালারটা এই রঙের কেন, ওই রঙেরটা নাও। প্যান্টি সাদা পছন্দ নয়, কালোটা পরে এসো। ঘরের বউকেও কেউ এতটা হুকুমজারি করার সাহস পায় না। পিটিয়ে এক্কেবারে ছাল তুলে ফেলবে। যত্তসব আদিখ্যেতা ও অদ্ভুত বিকৃত ফ্যান্টাসি দেখায় এখানে এসে। একবার ষাটোর্ধ্ব এক বৃদ্ধ আসে লাবণ্যের কাছে। লুঙ্গির কাছা খুলে কড়কড়ে টাকার বান্ডিল ছুঁড়ে দেয় তার দিকে।